cyanic-selkie/wikianc huggingface dataset:
Latium
thumb| Maagang Latium at [[Campania]] thumb| Ang 1595 na mapa ni Abraham Ortel ng sinaunang Latium Ang Latium ( LAY -shee-əm, -⁠ shəm,    ) ay ang rehiyon ng gitnang kanlurang Italya kung saan itinatag ang lungsod ng Roma at naging kabeserang lungsod ng Imperyong Romano. Ang Latium ay orihinal na isang maliit na tatsulok na mayabong, bulkanikong lupa kung saan naninirahan ang mga tribong Latin o Latiano. Matatagpuan ito sa kaliwang pampang (silangan at timog) ng Ilog Tiber, na umaabot sa hilaga hanggang sa Ilog Anio (isang kaliwang sanga ng Tiber) at timog-silangan sa Pomptina Palus (Banang Pontina, ngayon ay Kaparangang Pontina) timog bilang promontoryong Circeo. Ang kanang pampang ng Tiber ay sinakop ng Etruskong lungsod ng Veii, at ang iba pang hangganan ay sinakop ng mga tribo ng Italiko. Kasunod nito, tinalo ng Roma ang Veii at pagkatapos ang mga kapitbahay nitong Italiko, pinalawak ang Latium sa Kabundukang Apenino sa hilagang-silangan at sa na dulo ng bana sa timog-silangan. Ang modernong rehiyon, ang Italyanong Regione ng Lazio, na tinatawag ding Latium sa Latin, at paminsan-minsan sa modernong Ingles, ay mas malaki pa rin, kahit na mas maliit ang dalawang beses ang laki sa orihinal na Latium.
Tratado ng Roma
Ang Tratado ng Rome, o Tratadong EEC (European Economic Community) (opisyal na Tratadong nagtatatag ng Pamayanang Pang-ekonomikong Europeo), ay nagsimula sa paglikha ng Pamayanang Pang-ekonomikong Europeo (EEC), ang pinakakilala sa mga Mga Pamayanang Europeo (EC). Ang kasunduan ay nilagdaan noong 25 Marso 1957 ng Belhika, Pransiya, Italya, Luxembourg, Netherlands, at Kanlurang Alemanya, at ito ay ipinatupad noong 1 Enero 1958. Sa ilalim ng pangalang "Tratado sa Pangangasiwa ng Unyong Europeo", nananatili itong isa sa dalawang pinakamahalagang kasunduan ng ngayong Unyong Europeo (EU).
Midnight Memories
Ang Midnight Memories ay ang ikatlong studio album ng pop na bandang Ingles-Irlandes na One Direction, na nakatakdang ilabas sa ika-25 ng Nobyembre 2013 ng Sony Music Entertainment. Inilarawan ng banda ang album bilang edgier at nagtataglay ng tonong slightly rockier kaysa sa mga nagdaang album nila.
Komposisyon
Sinasabing iba ang Midnight Memories kaysa sa unang dalawang album. Kinumpirma ng kasaping si Liam Payne na ito ay "rockier, edgier, at mas personal" kaysa sa naunang dalawang album. Inamin naman ng kanyang kasamahang si Niall Horan na isang bagong tunog ito para sa banda.
Mga Isahang Awit
Ang punong isahang awit (lead single) ng album, ang "Best Song Ever", ay inilabas noong ika-22 ng Hulyo 2013 ng Syco at Columbia. Ang bidyo-awit nito ang nakatalo sa rekord ng Vevo para sa may pinakamaraming nanood sa loob ng 24 na oras sa YouTube, na nagtala ng 12.3 milyong panonood, na dating hawak ng bidyong "We Can't Stop" ni Miley Cyrus, na nagtala naman noon ng 10.7 milyong panonood sa loob ng 24 na oras. Inanunsiyo naman na ang "Story of My Life" ang magiging susunod na isahang awit (single) sa parating na album na ito.
Paglalakbay
Mayroon ding parating na stadium tour ang banda, ang "Where We Are Tour", na nakatakdang simulan sa Abril 2014, kung saan makikita ang One Direction na magtatanghal ng kanilang mga unang konsiyerto sa Latin Amerika, kasama rin ang mga petsa para sa Nagkakaisang Kaharian/Irlanda at sa mga bansa sa Europa.
Talaan ng mga Awitin
Ang talaan ng mga awitin (track list) ay inanunsiyo sa pamamagitan ng opisyal na akawnt sa Twitter ng One Direction noong ika-11 ng Oktubre 2013.
Foro Italico
Ang Foro Italico ay isang sports complex sa Roma, Italya, sa mga libis ng Monte Mario. Ito ay itinayo sa pagitan ng 1928 at 1938 bilang Foro Mussolini (literal na Foro ni Mussolini) sa ilalim ng disenyo ng Enrico Del Debbio at, kalaunan, Luigi Moretti. May inspirasyon ng mga forong Romano noong panahon ng imperyo, ang disenyo nito ay pinupuri bilang isang pangunahing halimbawa ng pasistang arkitekturang Italyanong pinasinayaan ni Mussolini. Ang layunin ng prestihiyosong proyekto ay upang makuha ang Palarong Olimpiko noong 1940 na maisaayos ng pasistang Italya at itanghal sa Roma.
Palaro ng Timog Silangang Asya 2023
Ang Palaro ng Timog Silangang Asya 2023, (ការប្រកួតកីឡាប្រជាជាតិអាស៊ីអាគ្នេយ៍ ២០២៣, translit. kar brakuot keila bracheacheat asi akne 2023) o kilala bilang 32nd SEA Games ay ang ika-32 edisyon ng palaro na ginanap sa Phnom Penh, Kambodya mula ika-5 hanggang ika-17 Mayo 2023.
Ang anunsyo ay ginawa sa pagpulong ng SEA Games Federation Council sa Singgapur, at kasabay ng Palaro ng Timog Silangang Asya 2015, at ang Pangulo ng Pambansang Komiteng Olimpiko ng Kambodya, na si Thong Khon. Ang Pilipinas ang orihinal na tinakdang maghost ng Mga Palaro, pero sinulong ito sa 2019 matapos bawiin ng Brunei ang orihinal na karapatang paghohost. Ito ang unang pagkakataon ng Kambodya na maghost ng mga palaro matapos kinansela ang Palarong Peninsularo ng Timog Silangang Asya 1963 dahil sa situwasyon ng politika noon sa bansang iyon. 40 isports ang itatampok ng Palarong SEA 2023.
Pagsulong at paghahanda
Matapos ang anunsyo sa pagpili ng punong-abala, Si Punong Ministro Hun Sen ay inapruba ang huling disenyo ng pangunahing istadyum ng Mga Palaro. Habang nasa bisitang pang-estado si Hun Sen sa Beijing noong Mayo 2014, Ang pinuno ng Tsina na si Xi Jinping (Kalihim na heneral din ng Partido Komunista ng Tsina) ay pinangako ang pagpondo sa konstruksyon ng pangunahing istadyum ng pang-lahatang komplex na pang-isports sa isang lungsod na tagasunod ng Phnom Penh na Khan Chroy Jong Va. Ang 60,000-upuan na pangunahing istadyum, na tinatayang gagastos sa higit $157 milyon (₱8.2 bilyon) at ipapatayo ng isang kompanyang konstruksyong Tsino, ay kukumpletuhin sa pagitan ng 2019 and 2020 kasama ang pondong Tsino na buong gagamitin sa buogn proyekto. Ang pagkalahatang arena na Morodok Techo National Sports Complex ay itatampok ang languyang pang-olimpiko, isang patlang pamputbol, isang karerahang pantakbo, mga korteng pantennis at mga dormitoryo sa mga atleta. Opisyal na binuksan ang pangunahing istadyum noong Agosto 2021.
Kristo ang Tagapagtubos
Si Kristo ang Tagapagtubos (Cristo Redentor,, ) ay isang rebultong Art Deco ni Hesukristo sa Rio de Janeiro, Brasil, na nilikha ng Pranses na iskultor na si Paul Landowski at itinayo ng Brasilyenong inhinyero na si Heitor da Silva Costa na tinulungan ng Pranses na inhinyero na si Albert Caquot. Nilikha ng Rumanong iskultor na si Gheorghe Leonida ang mukha. Itinayo mula 1922 hanggang 1931, 30 metro (98 ft) ang taas ng rebulto, hindi kasama ang kanyang patungang may taas na 8 metro (26 ft). 28 metro (98 ft) ang kahabaan ng mga brasong nakaunat.
Ang rebulto ay may timbang na 635 metrikong tonelada (625 mahaba, 700 maikling tonelada), at matatagpuan sa tuktok ng 700 metro (2,300 ft) na Bundok Corcovado sa Pambansang Liwasan ng Kagubatang Tijuca na tinutunghayan ang lungsod ng Rio de Janeiro. Isang simbolo ng Kristiyanismo sa buong mundo, ang rebulto ay naging simbolo ng kalinangan ng Rio de Janeiro at Brasil, at nakalista ito bilang isa sa mga Bagong Pitong mga Kamangha-mangha ng Daigdig. Gawa ito sa pinatibay na kongkreto at batong sabon.
Pandaigdigang Samahan sa Batas Pangkaunlaran
Ang International Development Law Organization (International Development Law Organization o IDLO) ay isang samahang interpamahalaan nakatuon sa pagsulong ng pananaig ng batas.
Sa magkakasamang pagtuon sa pagsulong ng pananaig ng batas at ng kaunlaran, gumagana ito upang bigyan ng kapangyarihan ang mga tao at pamayanan na makamit ang kanilang mga karapatan, at bigyan ang mga gobyerno ng kaalaman kung paano ito maisakatuparan. Sinusuportahan nito ang mga umuusbong na ekonomiya at mga bansang may gitnang kita upang palakasin ang kanilang legal na kakayahan at tuntunin at pananaig ng batas para sa sostenibleng pag-unlad at oportunidad sa ekonomiya. Ito ay ang nag-iisang samahang samahan na may eksklusibong mandato upang itaguyod ang pananaig ng batas at may karanasan sa pagtatrabaho sa dose-dosenang bansa sa buong mundo.
Ang punong-tanggapan ng IDLO ay sa Roma, Italya at mayroong sangay na tanggapan sa The Hague at isa ito sa mga tagamasid sa Pangkalahatang Kapulungan ng mga Nagkakaisang Bansa.
Kristo ang Tagapagtubos
Kasaysayan
left|thumb| Isang tanawin ng Corcovado bago ang konstruksyon, ika-19 siglo left|thumb| Tanawin ng rebulto mula sa himpapawid. Si Pedro Maria Boss, isang Vicencianong pari, ang unang nagmungkahi ng pagtatayo ng Kristiyanong monumento sa Bundok Corcovado noong kalagitnaan ng 1850 upang parangalan si Prinsesa Isabel, rehente ng Brasil at ang babaeng anak ni Emperador Pedro II, ngunit hindi naaprubahan ang proyekto. Noong 1889 naging republika ang bansa, at dahil sa paghihiwalay ng simbahan at estado, pinawalang-saysay ang ipinanukalang rebulto.
Gumawa ang Sirkulo Katoliko ng Rio ng ikalawang panukala para sa palatandaang rebulto sa bundok noong 1920. Inorganisa ng grupo ang isang kaganapan na tinawag na Semana do Monumento ("Linggo ng Bantayog") upang makaakit ang mga donasyon at mangolekta ng mga lagda upang suportahan ang pagtatayo ng rebulto. Ginanyak ang organisasyon ng itinuturing nilang 'kawalan ng Diyos' sa lipunan. Halos nagmula ang lahat ng mga donasyon mula sa mga Brasilyenong Katoliko. Kabilang sa mga disenyo na isinasaalang-alang para sa "Rebulto ni Kristo" ang isang representasyon ng Kristiyanong krus, isang rebulto ni Jesus na may globo sa kanyang mga kamay, at isang patungan na sumasagisag sa mundo. Napili ang rebulto ni Kristo na Tagapagtubos na may mga bukas na armas, simbolo ng kapayapaan.
Idinisenyo ang rebulto ni Heitor da Silva Costa, isang lokal na inhinyero. Nilikha naman ni Paul Landowski, isang Pranses na iskultor ang gawain.
Inaral ng isang pangkat ng mga inhinyero at tekniko ang mga isinumite ni Landowski at naniwala na mas angkop ang istruktura na gawa sa pinatibay na kongkreto (dinisenyo ni Albert Caquot) sa halip na bakal para sa hugis-krus na rebulto. Nanggaling ang kongkreto na nagbubuo ng patungan mula sa Limhamn, Suwesa. Ang mga panlabas na suson ay gawa sa batong sabon, pinili dahil sa kanyang matatag na katangian at kadaliang gamitin. Tumagal nang siyam na taon ang konstruksyon nito, mula 1922 hanggang 1931 at nagkahalaga ng katumbas ng US$250,000 (katumbas sa $3,500,000 noong 2018) at binuksan ang bantayog noong Oktubre 12, 1931. Noong seremonya ng pagbubukas, iilawan dapat ang rebulto ng isang pulutong ng mga baha-ilaw na bubuksan nang malayuan ni Guglielmo Marconi, ang Italyanong imbentor ng radyong liboy-ikling na nakapuwesto 9,200 kilometro (5,700 mi) mula sa Roma ngunit dahil sa masamang panahon, binuksan ang mga ilaw sa lugar mismo.
Noong Oktubre 2006, sa ika-75 na anibersaryo ng pagkumpleto ng rebulto, binenditahan ng Arsobispo ng Rio, si Cardinal Eusebio Oscar Scheid, ang isang kapilya na nakapangalan sa santong patron ng Brasil—Nossa Senhora Aparecida ("Ang Aming Ginang ng Aparecida"), sa ilalim ng rebulto na nagpapahintulot sa mga Katoliko na magpabinyag at magpakasal doon.
Tinamaan ng kidlat ang rebulto noong isang marahas na bagyo noong Pebrero 10, 2008 na nagiging sanhi ng bahagyang paninira sa mga daliri, ulo at kilay. Nagpasimula ang estadong pamahalaan ng Rio de Janeiro ng pagtatangka sa pagpapanumbalik upang palitan ang mga panlabas na suson na gawa sa sabong bato at kumpunihin ang mga kidlat-poste sa rebulto. Natamaan muli ito ng kidlat noong Enero 17, 2014 at nasira ang isang daliri nito sa kanyang kanang kamay.
Noong 2010, nagsimula ang napakalaking pagpapanumbalik ng rebulto. Kabilang dito ang paglilinis, pagpapalit ng argamasa at batong sabon sa balat, pagpapanumbalik ng bakal sa istrakura sa loob, at pagdi-mabasa ng monumento. Inatake ng mga bandalo ang rebulto sa panahon ng pagsasaayos, at nawisikan ng pintura sa may braso. Sinabi ni Alkalde Eduardo Paes na "isang krimen laban sa bansa" ang ginawa. Sa huli, humingi ng paumanhin ang mga salarin at nagpahuli sila sa mga pulis.
Bilang reperensiya sa pagdiriwang ng gol ng Brazilenyong striker na si Ronaldo, kung saan nakabukas ang dalawa niyang braso, nagpatakbo ang Pirelli, isang kumpanya ng gulong, ng pamadya noong 1998 kung saan pinalitan niya ang rebulto habang nasa isang strip ng Inter Milan. Naging kontrobersyal ang pamadya sa Simbahang Katoliko. Noong 2015, umakyat sa rebulto ang dalawang Ruso at Ukranyong lunsuring manggagalugad, sila Vadim Makhorov at Vitaly Raskalov mula sa Ontheroofs, na may nakuhang video footage at mga larawan.
Pagpapanumbalik
thumb|250x250px| Isang panoramikong tanawin ng rebulto sa tuktok ng Bundok [[ Corcovado |Corcovado kung saan nasa likuran ang Pão de Açúcar (gitna) at Look ng Guanabara. ]] thumb|250x250px| Kristo ang Tagapagtubos sa gabi na nakikita mula sa [[ Tijuca Forest |Gubat Tijuca ]] thumb|250x250px| [[ Corcovado Rack Railway |Daambakal ng corcovado ]] Noong 1990, sumang-ayon sa trabahong pagpapanumbalik ang iilang mga organisasyon, kasama ang Arkidiyosesis ng Rio de Janeiro, kumpanyang medya Grupo Globo, kumpanyang langis Shell do Brasil, tagapangasiwa ng kalikasan IBAMA, Pambansang Surian ng Makasaysayang at Masining Pamana, at ang pamahalaang lungsod ng Rio de Janeiro.
Isinagawa ang karamihan ng trabaho sa rebulto at sa kapaligiran nito noong 2003 at unang bahagi ng 2010. Noong 2003, nakabit ang isang pangkat ng mga eskalador, tulayan, at asensor upang mapadali ang pagpunta sa plataporma na pumapalibot sa rebulto. Nagpokus ang apat na buwan ng pagpapanumbalik noong 2010 sa mga rebulto mismo. Nakumpuni ang panloob na istraktura ng rebulto at naibalik ang sabong batong mosaik na takip nito sa pamamagitan ng pag-alis ng patong ng halamang singaw at iba pang mga miktataghay at pagkukumpuni ng maliliit na lamat. Naayos din ang mga kidlat-poste na matatagpuan sa ulo at bisig ng rebulto, at naluklok ang mga bagong kabit sa ilaw sa paa ng rebulto.
Kasangkot ang isang daang tao sa pagpapanumbalik at gumamit ng higit sa 60,000 piraso ng bato na kinuha mula sa parehong tibagan ng orihinal na rebulto. Sa panahon ng paglalantad ng naipanumbalik na rebulto, iniluminado ito ng luntian at dilaw na ilaw para sumoporta ng Brazilenyong pambansang koponan ng futbol na naglaro sa 2010 FIFA World Cup.
Dapat na isinasagawa ang pagpapanatili pana-panahon dahil sa malantad ang rebulto sa malakas na hangin at pagguho ng lupa, pati na rin sa mga kidlat. Kulang na ang dami ng orihinal na maputlang bato at mas madidilim sa kulay ang mga batong kapalit.
Tingnan din
[[Talaksan:Height_comparison_of_notable_statues_(vector).svg|right|thumb|250x250px| Tinatayang taas ng iba't ibang mga pambihirang estatwa:
1. Istatwa ng Pagkakaisa 240 m (kabilang ang 58 m pundasyon) 2. Budang Zhongyuan 153 m (kasama ang 25 m patungan at 20 m trono) 3. Istatwa ng Kalayaan 93 m (kabilang ang 47 m patungan) 4. Tumatawag ang Inang-bayan 87 m (kasama ang 2 m patungan) 5. Si Kristo ang Tagapagtubos 38 m (kasama na ang 8 m patungan) 6. David ni Michelangelo 5.17 m (di-kasama ang 2.5m balangkas) ]]
Dave Schwartz
David "Dave" Schwartz (Pebrero 20, 1953 – Hulyo 30, 2016) ay isang meteorologist sa Estados Unidos.
Unibersidad ng Jadavpur
thumb|Jadavpur University Press
Ang Unibersidad ng Jadavpur (Ingles: Jadavpur University) ay isang pampublikong unibersidad ng estado na matatagpuan sa Kolkata, West Bengal, India.
Mga Galo
thumb| Ang [[Galong Ludovisi, kopyang Roman mula sa orihinal na Hellenistic, Palazzo Massimo alle Terme.]] Ang mga Galo (Galli; Γαλάται, Galátai) ay isang pangkat ng mga Selta ng Kontinental na Europa sa Panahon ng Bakal at sa panahong Romano (humigit kumulang mula ika-5 siglo BK hanggang ika-5 siglo AD). Ang lugar na orihinal na kanilang tinitirhan ay kilala bilang Galo. Ang kanilang wikang Galo ang bumubuo ng pangunahing sangay ng mga Kontinental na Wikang Selta.
Ang mga Galo ay lumitaw sa bandang ika-5 siglo BK bilang mga nagdadala ng kulturang La Tène hilaga ng Alpes (kumalat sa mga lupain sa pagitan ng Sena, Gitnang Rin, at itaas na Elba). Pagsapit ng ika-4 na siglo BK, kumalat lalo sila sa kung ano ang ngayon ay Pransiya, Belhika, Netherlands, Espanya, Portugal, Suwisa, Timog Alemanya, Austria, Republikang Tseko, at Slovakia, sa bisa ng pagkontrol sa mga ruta ng kalakalan sa mga ng ilog ng Rodano, Sena, Rin, at Danubio. Mabilis silang lumawak sa Cisalpinang Galo, Balkan, Transilvania, at Galacia. Ang mga Galo hindi kailanman nagkaisa sa ilalim ng isang solong pinuno o gobyerno, ngunit ang mga tribong Galo ay may kakayahang pagsamahin ang kanilang mga puwersa sa malalakihang operasyong militar. Naabot nila ang rurok ng kanilang lakas noong unang bahagi ng ika-3 siglo BK.
Mga Romanong Kolehiyo
thumb| Pasukan ng [[Akademiyang Pontipikal Eklesyastiko|Akademiyang Pontipikal Eklesiyastiko .]] Ang mga Kolehiyong Romano, na tinukoy din bilang mga Kolehiyong Pontipikal sa Roma, ay mga institusyong itinatag at pinananatili sa Roma para sa edukasyon ng mga sinasanay na eklesyastiko ngSimbahang Katolika Romana. Ayon sa kaugalian, marami ang para sa mga mag-aaral ng isang partikular na nasyonalidad. Ang mga kolehiyo ay bulwagan ng paninirahan kung saan ang mga mag-aaral ay sumusunod sa karaniwang pagsasanay sa seminaryo ng kabanalan, pag-aaral nang pribado, at pagsusuri ng mga paksang tinatalakay sa klase. Sa ilang kolehiyo mayroong mga espesyal na kurso ng pagtuturo (sa wika, musika, arkeolohiya, atbp.) Ngunit ang pangkaraniwang sa pilosopiya at teolohiya ay ibinibigay sa ilang malalaking sentrong institusyon, tulad ng Pamantasang Pontipikal na Urbano, Pamantasang Pontipikal Gregoriano, Pamantasang Pontipikal Letran, at Pamantasang Pontipikal ng Santo Tomas Aquino, Angelicum.
Abra (rapper)
Si Raymond Abracosa, higit na kilala bilang Abra, ay isang Pilipinong mang-aawit ng hip hop. Naabot niya ang katanyagan dahil sa awiting "Gayuma". Ang bidyo ay nakaabot na ng mahigit 23 milyong panood sa YouTube, ang pinakamataas na bilang na naabot ng isang Pilipinong artista.
Elwell Stephen Otis
Mga sanggunian
Elwell Stephen Otis
Mga Lupong Olimpikong Europeo
Ang EOC ay walang koneksiyon sa multi-sport na European Championships na inorganisa ng mga kasangkot na indibidwal na pederasyong pang-sports.
Kapulungan ng mga Diyos
Ang kapulungan ng mga Diyos ang kapulungan ng mga Diyos na pinamumunuan ng isang pinunong Diyos. Ang konsepto ng kapulungan ng mga Diyos ay pinatutunayan sa Sumerya, Akkadia, Babilonya, Sinaunang Ehipto, Cananeo, Israel, Seltang panteon, Sinaunang Gresya at mga panteon ng sinaunang Roma at Nordic.
Pamantasang Teknikal ng Istanbul
thumb|300x300px|Taşkışla campus
Ang Pamantasang Teknikal ng Istanbul (Turkish Istanbul Teknik Üniversitesi, Ingles: Istanbul Technical University) ay isang pampublikong pandaigdigang teknikal na unibersidad na matatagpuan sa Istanbul, Turkey. Ito ang ikatlong pinakamatandang teknikal na mga unibersidad sa bansa na nakatuon sa inhenyeriya pati na rin sa agham panlipunan, at isa sa pinakakilalang institusyong pang-edukasyon sa Turkey. Marami sa mga nagtapos dito ay naging miyembro ng mga akademya ng agham sa Estados Unidos, Britanya at Rusya. Ang unibersidad ay may 39 programang di-gradwado, 144 programang gradwado, 13 kolehiyo, 346 laboratoryo, at 12 sentro ng pananaliksik.
Unibersidad ng Keele
thumb|Keele Hall
Miss Universe 1981
Ang Miss Universe 1981 ay ang ika-30 edisyon ng Miss Universe pageant, na ginanap sa Minskoff Theatre, Lungsod ng New York, New York, Estados Unidos noong 20 Hulyo 1981. Ito ang unang edisyon na ginanap sa Kalupaang Estados Unidos matapos ang sampung taon.
Unibersidad ng Keele
Ang Unibersidad ng Keele (Ingles: Keele University, opisyal na kilala bilang University of Keele), ay isang pampublikong unibersidad sa pananaliksik na matatagpuan sa 3 milya (5 km) mula sa lungsod ng Newcastle-under-Lyme, Staffordshire, Inglatera. Ang Keele ay nabigyan ng katayuang unibersidad sa pamamagitan ng Royal Charter noong 1962 at ay itinatag noong 1949 bilang ang University College of North Staffordshire. Isang science park at isang conference centre ang siyang nagbibigay-komplemento sa mga akademikong gusali, kaya't ito ang pinakamalaking pamantasang kampus sa UK. Ang paaralan ng medisina ng unibersidad ay pinapatakbo sa isang hiwalay na kampus sa Royal Manchester University Hospital. Ang paaralan ng pagnanars ay nasa kalapit na Clinical Education Centre.
Miss Universe 1981
Pagkatapos ng kompetisyon, kinoronahan ni Shawn Weatherly ng Estados Unidos si Irene Sáez ng Beneswela bilang Miss Universe 1981. Ito ang pangalawang tagumpay ng Beneswela sa kasaysayan ng kompetisyon. Nagtapos bilang first runner-up si Dominique Dufour ng Kanada, habang nagtapos bilang second runner-up si Eva-Lena Lundgren ng Suwesya.
Mga kandidata mula sa 76 na bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikalabing-apat na pagkakataon, samantalang si Elke Sommer ang nagbigay ng komentaryo sa buong kompetisyon. Nagtangahl si Peter Allen, ang cast ng 42nd Street at ang US Naval Choir sa edisyong ito.
Kasaysayan
thumb|Minskoff Theatre, ang lokasyon ng Miss Universe 1981|250x250px
Lokasyon at petsa ng kompetisyon
Noong Enero 19, 1981, inanunsyo ng Guwatemala na may balak itong idaos ang Miss Universe pageant. Gayunpaman, hindi natuloy ang mga negosasyon dahil sa mga dahilang pang-ekonomiko. Balak rin idaos sa Buenos Aires, Arhentina ang kompetisyon, ngunit hindi rin nagpatuloy ang mga negosasyon dahil sa kilmang pampulitika ng bansa.
Noong Abril 7, 1981, inanusyo ng Deputy Mayor for Economic Development ng New York na si Karen Gerard, na gaganapin ang kompetisyon sa Lungsod ng New York, New York sa Estados Unidos sa Hulyo 20, 1981. Ito rin ang unang edisyon na ginanap sa Estados Unidos matapos ang sampung taon na ginanap ang kompetisyon sa iba't-ibang mga bansa sa mundo.
Pagpili ng mga kalahok
Ang mga kalahok mula sa 76 na mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kaniyang bansa/teritoryo matapos ang pag-urong ng orihinal na kalahok.
Iniluklok ang runner-up ng Miss Hong Kong 1981 na si Irene Lo upang kumatawan sa kaniyang bansa matapos mapatalsik sa pwesto ang orihinal na nagwagi na si Doris Loh dahil pinalsipika nito ang kaniyang edad. Binago ni Loh ang kaniyang edad na 25 sa 22 sa kaniyang pasaporte upang makapasok pa rin sa age requirement.
Unang sumali sa edisyong ito ang mga bansang Hibraltar, Kanlurang Samoa, at Namibya, at bumalik ang mga bansang Martinika, Pidyi, Portugal, San Cristobal, Timog Aprika, Transkei, at Tsipre. Huling sumali noong 1957 ang Martinika, noong 1974 ang Tsipre, at noong 1979 ang Pidyi, Portugal, San Cristobal, Timog Aprika, at Transkei. Hindi sumali ang mga bansang Indonesya, Papuwa Bagong Guniya, at Sint Maarten sa edisyong ito. Hindi sumali si Rosje Soeratman ng Indonesya matapos maging biktima ng isang aksidente. Hindi sumali si Jennifer Abaijah ng Papuwa Bagong Guniya dahil pinili nito na sumali na lang sa Miss World 1981. Hindi sumali ang Sint Maarten matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.
Dapat sanang kakalahok si Carole Fitzgerald ng Mawrisyo, subalit bumitiw ito dahil ito ay nangungulila na sa kaniyang pamilya. Hindi sumali si Joan Boldewijn ng Suriname dahil pinili na lang nito na sumali sa Miss World 1981. Hindi sumali si Marcia-Ann Morris ng San Vicente at ang Granadinas dahil sa hindi isiniwalat na dahilan.
Pormat ng kompetisyon
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semifinalist, at kalaunan ay napili ang limang pinalista na sumabak sa final interview.
Mga kandidata
thumb|250x250px|Mga bansa at teritoryong sumali sa Miss Universe 1981 at ang kanilang mga pagkakalagay. 76 na kandidata ang lumahok para sa titulo.
George Smith
Si George Smith (Chelsea, London Marso 26, 1840 – Agosto 19, 1876) ay isang tagapagbunsod na Ingles na Asiryologo na nakatuklas at nagsalin sa wikang Ingles ng Epiko ni Gilgamesh na pinakamatandang alam na isinulat na akda ng panitikan sa kasaysayan.
Jordan University of Science and Technology
thumb|250x250px|Medical Faculties Complex
Ang Jordan University of Science and Technology (جامعة العلوم والتكنولوجيا الأردنية Jami'at Al-Ulum wa Al-Tiknolojia Al-Urdunia), madalas dinadaglat na JUST, ay isang unibersidad na komprehensibo at pampubliko na matatagpuan sa labas ng lungsod ng Ar Ramtha sa hilagang Jordan. Simula nang maitatatag noong 1986, ang JUST ay nanguna sa mga institusyon ng mas mataas na pag-aaral sa mundong Arabe. Ang JUST at ang Unibersidad ng Jordan sa Amman ay itinuturing na ang dalawang nangungunang institusyon ng mas mataas na edukasyon para sa inhinyeriya at medisina sa bansa. Sa kasalukuyan, ang unibersidad ay binubuo ng 12 fakultad at 55 kagawaran na naggagawad ng 52 digring batsilyer at 95 programamng postgradwado.
Pamantasang ITMO
thumb|280x280px|Pangunahing kampus
Ang Pamantasang ITMO (Ingles: ITMO University, Ruso: Университет ИТМО, ITMO: Information Technologies, Mechanics and Optics) ay isang malaking pampublikong unibersidad sa lungsod ng Saint Petersburg at isa sa mga pambansang unibersidad sa pananaliksik ng Rusya. Ang ITMO ay isa sa 15 pamantasang Ruso na pinili upang lumahok sa Russian Academic Excellence Project 5-100 ng gobyerno upang mapabuti ang pagiging kompetitibo sa buong mundo.
Talaan ng mga Wikipedia sa Europa
Ang Talaan ng mga Wikipedia sa Europa (ing:); List of Wikipedias in Europe, ay ang edisyon ng Wikipedia sa bawat bansa Asya ito ay naka batay sa mga wikain; sa bawat bansa simula sa pambasang wika na binigyan ng bersyon, Dahil sa mayroon itong kanya-kanyang punto, kaya't isinagawa sa bersyon ng wikipedia ang mga pansiriling artikulo na isasalin o isinalin sa Wikipediang Ingles (English).
Detalye sa talaan
Ito ang talaan ng mga wikipedia na may 35, na bansa sa Europa. thumb|center|300px|Ang watawat ng [[Unyong Europeo.]]
Pamantasang Inha
Ang Pamantasang Inha (Ingles: Inha University, Koreano: 인하대학교) ay isang pribadong unibersidad para sa pananaliksik na matatagpuan sa Incheon, Timog Korea.
Kilala ang institusyong ito para sa pananaliksik at pag-aaral sa inhenyeriya at pisikal na agham. Ang unibersidad ay itinatag ng unang pangulo ng Timog Korea, si Syngman Rhee. Ang Inha ay isang kolaborasyong Koreano-Amerikano, ang pangalan nito: ang morpemang "In" (인, 仁) ay mula sa lungsod ng Incheon, habang ang "Ha" (하, 荷) ay mula sa estado ng Hawaii, Estados Unidos. Nagsimula bilang isang politeknikong unibersidad noong 1954, na may pangalang Inha Institute of Technology (Akronim: IIT; Koreano, 인하공과대학, Inha Gonggwa Daehak, kolokyal na Inhagongdae), nakamit nito ang pambansang pagkilala at reputasyon bilang isang teknolohikal na unibersidad sa pananaliksik sa mga kasunod na taon.
Pambansang Dambana ng Capas
Ang Pambansang Dambana ng Capas na matatagpuan sa Barangay Aranguren, Capas, Tarlac, Pilipinas ay ipinagawa ng Pamahalaan ng Pilipinas bilang bantayog sa mga Alyadong sundalo na namatay sa Kampo ng O'Donnell pagkatapos ng Martsa ng Kamatayan sa Bataan noong Ikalawang Digmaang Pandaigdig.
Dakilang Luksong Pasulong
Ang Malaking Luksong Pasulong (Pangalawang Limang-taong Plano) ng Republikang Popular ng Tsina (PRC) ay isang kampanyang pang-ekonomiya at panlipunan na pinamunuan ng Partido Komunista ng Tsina (CCP) mula 1958 hanggang 1962. Inilunsad ang kampanya ni Tagapangulong Mao Zedong upang itayo muli ang bansa mula sa pansakahang ekonomiya patungo sa lipunang komunista sa pagbubuo ng mga komuna ng tao. Iniutos ni Mao ang karagdagang pagsisikap upang paramihin ang ani ng butil at dalhin ang industriya sa kabukiran. Natakot ang mga lokal na opisyales sa mga Kampanya Kontra sa Makakanan at nakipagkumpetensiya sa pag-aabot o pagsosobra sa kota batay sa mga kalabisang sabihin ni Mao, na nangolekta ng mga "sobra-sobra" na hindi talaga umiral sa katunayan anupat nagutom ang mga magsasaka. Hindi nangahas ang mga nakatataas na opisyales na iulat ang kapahamakan sa ekonomiya na naidulot ng mga patakarang ito, at halos walang aksyon ang mga pambansang opisyales, na nagsisi sa masamang panahon para sa pagbaba sa nagawang pagkain. Nagbunga ang Malaking Lukso ng sampu-sampung milyong nangamatay, na may tinatayang 18 milyon hanggang 45 milyong nangamatay, na siyang ginagawang pinakamalaki ang Dakilang Taggutom sa Tsina sa kasaysayan ng tao.
Kabilang sa mga pangunahing pagbabago sa mga buhay ng mga taong Tsino sa kanayunan ang paunti-unting pagpasok ng sapilitang kolektibisasyon sa agrikultura. Ipinagbawal ang pribadong pagsasaka, at ang mga nakibahagi rito ay inusig at binansagang mga kontra-rebolusyonaryo. Ipinataw ang mga paghihigpit sa mga tao sa kabukiran sa pamamagitan ng mga pampublikong sesyon ng pakikibaka at panggigipit ng lipunan, ngunit nakaranas din ang mga tao ng sapilitang paggawa. Habang naging isa sa mga opisyal na prayoridad ng kampanya ang industriyalisasyon sa kabukiran, nakita na "ang pag-unlad nito .... ay nabigo sa pamamagitan ng mga pagkakamali ng Malaking Luksong Pasulong". Ang Malaking Lukso ay naging isa sa mga dalawang panahon sa pagitan ng 1953 at 1976 kung kailan lumiit ang ekonomiya ng Tsina. Ikinatuwiran ni ekonomistang Dwight Perkins na "napakalaking halaga ng pamumuhunan ay nagbunga lamang ng mga maliliit na pagtaas sa produksyon o wala talaga. ... Sa maikling salita, ang Malaking Lukso ay naging napakamahal na sakuna".
Noong 1959, isinuko ni Mao Zedong ang pang-araw-araw na pamumuno sa mga pragmatikong moderado tulad nina Liu Shaoqi at Deng Xiaoping at pinag-aralan ng CCP ang pinsalang ginawa sa mga kumperensya noong 1960 at 1962, lalo na sa "Kumperensya ng Pitong Libong Kadre". Hindi umatras si Mao mula sa kanyang mga patakaran at sa halip nito ay isinisi niya ang palpak na pagpapatupad at ang mga "makakanan" sa pagtutol sa kanya. Sinimulan niya ang Kilusan ng Edukasyong Sosyalista noong 1963 at Himagsikang Pangkalinangan noong 1966 upang matanggal ang kanyang oposisyon at muling itatag ang kanyang kapangyarihan. Bilang karagdagan, sa ilalim ng kapangyarihan ng Bagyong Nina, gumuho noong 1975 ang dose-dosenang mga prinsa, na itinayo noong Malaking Luksong Pasulong sa Zhumadian, Henan, at nagresulta sa isa sa mga pinakamalaking gawang-taong sakuna sa kasaysayan, na may tinatayang bilang ng nangamatay sa pagitan ng sampu-sampung libo at 240,000.
Sanligan
Noong Oktubre 1949, matapos ang pagkatalo ng Kuomintang (Partidong Nasyonalista ng Tsina, pinyin: Guomindang), ipinroklama ng Partidong Komunista ng Tsina ang pagtatag ng Republikang Popular ng Tsina. Agad-agad, sapilitang ipinamahagi mula ang mga lupain ng mga kasero at mas mayayamang magsasaka sa mga pesante. Sa mga sektor ng agrikultura, pininsala ang mga pananim na itinuring ng Paritdo bilang "puno ng kasamaan", tulad ng opyo, at pinalitan ng mga pananim tulad ng bigas.
Sa loob ng Partido, nagkaroon ng mga matinding debate ukol sa muling pamamahagi. Ikinatuwiran ng isang katamtamang pangkat sa partido at Liu Shaoqi, isang miyembro ng Politburo, na dapat unti-unti ang pagbabago at hintayin ng anumang kolektibisasyon ng pesante ang industriyalisasyon, na makabibigay ng makinaryang pang-agrikultura para sa de-makinang pagsasaka. Ikinatuwiran naman ng isang mas radikal na pangkat na pinamunuan ni Mao Zedong na ang pinakamainam na paraan para matustusan ang industrialisasyon ay kung makontrol ng pamahalaan ang agrikultura, at sa gayon matatatag ang isang monopolyo sa pamamahagi ng butil at suplay. Pahihintulutan nito na makabili ang estado sa mababang presyo at makabenta nang mas mataas, at sa gayon, makalikom ng puhunan na kailangan para sa industrialisasyon ng bansa.
Mataas na Paaralang Pambansa ng Batasan Hills
Ang Mataas na Paaralang Pambansa ng Batasan Hills (Ingles: Batasan Hills National High School) ay isang pampublikong mataas na paaralan na matatagpuan sa Batasan Hills, Lungsod Quezon, Pilipinas. Ito ang pinakamalaking mataas na paaralan sa Pilipinas na may humigit-kumulang 16,000 mga estudyante.
Pandaigdigang Sentro para sa Pag-aaral ng Pagpapanatili at Pagpapanumbalik ng Pagmamay-aring Pangkultura
Ang Pandaigdigang Sentro para sa Pag-aaral ng Pagpapanatili at Pagpapanumbalik ng Pagmamay-aring Pangkultura (International Centre for the Study of the Preservation and Restoration of Cultural Property o ICCROM ) ay isang samahang intergovernmental na nakatuon sa pagpapanatili ng pamanang kultural sa buong mundo sa pamamagitan ng mga programa sa pagsasanay, impormasyon, pananaliksik, kooperasyon, at adbokasiya. Nilalayon nitong mapahusay ang larangan ng konserbasyon-pagpapanumbalik at itaas ang kamalayan sa kahalagahan at pagkamaselan ng pamanang kultural.
Ang paglikha ng Sentro ay nangyari bilang isang resulta ng isang panukala sa UNESCO Pangkalahatang Pagtitipon na isinagawa sa New Delhi, noong 1956. Makalipas ang tatlong taon, ang Sentro ay itinatag sa Roma, Italya, kung saan nananatili ang punong-tanggapan hanggang ngayon.
Adna Chaffee
Si Adna Romanza Chaffee (Abril 14, 1842 – Nobyembre 1, 1914) ay isang Tinyente Heneral sa Hukbo ng Estados Unidos. Siya ay sumali sa Amerikanong Digmaang Sibil at Mga Digmaang Indiano. Siya ay gumampan ng mahalagang papael sa Digmaang Espanyol-Amerikano at lumaban sa Rebelyong Boxer sa Tsina. Siya ay Chief of Staff of the United States Army mula 1904 hanggang 1906.
Labanan ng Corregidor
Ang Labanan ng Corregidor na nangyari noong Mayo 5-6,1942 ang pagtatapos ng pangangampanya ng mga Hapones upang sakupin ang Komonwelt ng Pilipinas. Ang pagbagsak ng Bataan noong Abril 9, 1942 ang nagwakas ng lahat ng mga organisasyong oposisyon ng U.S. Army Forces Far East sa mananakop na mga puwersang Hapones sa Luzon. Ang Corregidor ang tanging hadlang sa pananakop ng mga Hapones sa Pilipinas sa ilalim ni Tenyente Heneral Masaharu Homma. Muling nabihag ng mga hukbong Amerikano at Pilipino ang Corregidor noong 1945.
Unibersidad ng Lanzhou
Ang Unibersidad ng Lanzhou (Ingles: Lanzhou University) ay isang pangunahing unibersidad sa pananaliksik lungsod ng Lanzhou, lalawigan ng Gansu, Tsina. Itinatag noong 1909, ito ay isa sa pangunahing unibersidad sa ilalim ng Ministri ng Edukasyon ng bansa. Ito ay isang Chinese Ministry of Education Class A Double First Class University. Ito ay naglalaan ng mga programa para sa mga antas di-gradwado at gradwado sa apat na kampus—tatlo sa Lanzhou city center at isa sa Yuzhong County, 30 milya ang layo mula sa pangunahing kampus. Ang unibersidad ay isa ng ang unang institusyong pinayagang magpatala para sa mga antas batsilyer, master, at doktoral noong 1981.
Alpabeto ni Sirach
Ang Alpabeta ni ben Sirach o Alphabetum Siracidis o Othijoth ben ay isang panitikang Hudyo na may inspirasyon ng Karunungan ni Sirach. Ito ay pinaniniwalaang mula 700 CE. Ito ay kalipunan ng dalawang talaan ng mga kawikaan, 22 sa Aramaiko at 22 sa Hebro na parehong isinaayos sa mga akrostikang alpabetiko. Ito ay isinalin sa Latin, Yiddish, Judeo-Spanish, wikang Pranses at wikang Aleman. Ang isang parsiyal na saling Ingles ay lumitaw kina Stern at Mirsky (1998).
Estasyon ng Roma Termini
right|thumb|250x250px| Patsada ng unang permanenteng estasyon ng Termini, mga 1890. Ang [[Talaan ng mga obelisko sa Roma|obelisko sa kanan, isang alaala sa mga nasawing Italyano sa Labanan ng Dogali, ay ngayon ay nasa isang kalapit na kalye, sa via delle Terme di Diocleziano.]] right|thumb|250x250px| Labas ng gusali ng estasyon (Pebrero 2017) right|thumb|250x250px| Loob gusali ng estasyon (Pebrero 2017) right|thumb|250x250px| Ang mga plataporma at lugar ng concourse ay pinaghiwalay ng tarangkahan ng control ticket para sa seguridad (Pebrero 2017) right|thumb|250x250px| Lugar ng Concourse (Pebrero 2017) Ang Roma Termini (sa Italyano, Stazione Termini ) ay ang pangunahing estasyon ng riles ng Roma, Italya. Ito ay pinangalanan pagkatapos ng distrito ng parehong pangalan, na siya namang kinuha ang pangalan nito mula sa mga sinaunang mga Paliguan ni Diocleciano (sa Latin, thermae), na matatagpuan sa kalye mula sa pangunahing pasukan.
Plebisito sa pagbuo ng Awtonomong Rehiyon ng Bangsamoro, 2019
Kapag napasa ang BOL, bubuwaginang Autonomous Region in Muslim Mindanao (ARMM, o Awtonomong Rehiyon sa Muslim Mindanao) at papalitan ng bubuuing Awtonomong Rehiyon ng Bangsamoro.
Pangunahing bahagi ng Bangsamoro
Maaring makaboto ang mga botante mula sa mga lokalidad sa bubuuing rehiyon. Ang mga lugar na saklaw ng batas ay:
Kinakailangang ring bumoto ang mga botante sa mga lalawigan ng Lanao del Norte at Hilagang Cotabato kapag pinapayag nilang humiwalay ang mga lokalidad nila mula sa kanilang lalawigan upang sumama sa pinapanukalang Awtonomong Rehiyon ng Bangsamoro.
Ang Katanungan
Ang Tanong na nakalagay sa balota para sa plebisito ay nakasulat sa wikang Filipino (nasa itaas na bahagi) at may pagsasalin sa wikang Arabe (sa ibaba).
In Filipino:
In Arabic:
Organisasyon ng Pagkain at Agrikultura
Ang Organisasyon ng Pagkain at Agrikultura ng mga Nagkakaisang Bansa (Food and Agriculture Organziation o FAO) ay isang dalubhasang ahensiya ng mga Nagkakaisang Bansa na humantong sa mga pandaigdigang pagsusumikap upang talunin ang kagutuman at pagbutihin ang nutrisyon at seguridad sa pagkain. Ang motto nitong Latin, fiat panis, ay isinalin bilang "magkaroon ng tinapay". Ito ay itinatag noong Oktubre 1945.
Ang FAO ay may punong-tanggapan ng lungsod sa Roma, Italya at nagpapanatili ng mga panrehiyong tanggapan at mga tanggapan sa field sa buong mundo, na umiiral sa higit na 130 bansa. Tinutulungan nito ang mga gobyerno at ahensiya na pag-ugnayin ang kanilang mga aktibidad upang mapabuti at mapaunlad ang agrikultura, kagubatan, pangisdaan, at mga mapagkukunan sa lupa at tubig. Nagsasagawa rin ito ng pananaliksik, nagbibigay ng tulong teknikal sa mga proyekto, nagpapatakbo ng mga programang pang-edukasyon at pagsasanay, at nangongolekta ng datos hinggil sa output ng agrikultura, paggawa, at pag-unlad.
Mga tala
<references group="Note" />
Hermaphrodite
Sa biyolohiya, ang hermaphrodite ang organismo na may mga organong reproduktibo ng parehong lalake at babae.
Maramin mga pangkat taksonomiko ay walang magkahiwalay na kasariang panlalake at pambabae. Sa mga organismong ito, ang hermaproditism ay isang normal na kondisyon na pumapayag sa isang anyo ng reproduksiyonng seksuwal na ang parehong mga katalik ay maaaring umasal na lalake o babae. Ang karamihan ng mga suso na pulmonate, mga suso na opisthobranch at mga kuhol ay mga hermaphrodite. Ang ilang mga species ng isda ay hermaphrodite rin gayundin ang ilang mga bertebrado. Ang karamihan ng mga halaman ay mga hermaphrodite. Ang ilang mga tao ay nadokumentong mga tunay na hermaphrodite.
Sequential hermaphrodite (dichogamy)
Ang sequential hermaphrodite (dichogamy) ay isang organismong ipinanganak sa isang kasarian at kalaunang nagpapalit o nagbabago sa kabaligtarang kasarian. Ang Protandry ay kapag ang isang organismo ay ipinanganak na lalake ngunit kalaunang nagpapalit sa kasarian ng babae gaya ng isdang clownfish. Ang Protogyny ay kapag ang isang organismo ay ipinanganak na babae ngunit kalaunang nagpapalit sa kasarian ng lalake gaya ng isdang wrasse. Ang bidirectional Sex Changers ay kapag ang organismo ay may parehong mga kasariang panlalake at pambabae ngunit hindi umaasal na babae o lalake sa mga iba't ibang yugto ng buhay nito gaya ng isdang Lythrypnus dalli.
Ang isang simultaneous (o synchronous) hermaphrodite (o homogamous) ay isang matandang organismo na sabay na may parehong mga organong panlalake at pambabae gaya ng ilang mga suso at mga kuhol.
Tao
Bukod sa pagkakaroon ng hindi malinaw na panlabas na kasarian, ang tunay na hermaphroditism sa tao ay iba sa pseudohermaphroditism sa dahilang ang karyotype ng taong ito ay may parehong mga pares ng kromosomang XX at XY (47XXY, 46XX/46XY, 46XX/47XXY o 45X/XY mosaic) at may parehong tisyung testikular at obaryo.
Noospera
Ang noospera ay isang konseptong pilosopiko na binuo at pinasikat ng bioheokimikang si Vladimir Vernadsky, at ng pilosopong Pranses at paring Heswitang si Pierre Teilhard de Chardin. Tinukoy ni Vernadsky ang noospera bilang bagong estado ng biospera at inilarawan bilang planetaryong "ispero ng rason". Ang noospera ay kumakatawan sa pinakamataas na yugto ng pag-unlad ng biospera, ang pangunahing salik nito ay ang pag-unlad ng mga gawain ng tao na hulog sa katwiran.
Ang salita ay nagmula sa Griyegong νόος ( "isip", "rason" ) at σφαῖρα ("ispero"), sa leksikal na pagkakatulad sa " kapaligiran" at "biyospero". Gayunpaman, ang konsepto ay hindi maaaring ipagkautangan sa iisang may-akda. Ang mga may-akdang tagapagtatag na sina Vladimir Ivanovich Vernadsky at Pierre Teilhard de Chardin ay nakabuo ng dalawang magkakaugnay ngunit napakalubhang magkakaibang konsepto, ang dating pinagbatayan sa mga siyentipikong heologo, at ang huli sa teolohiya. Ang parehong konsepto ng noosfera ay nagbabahagi ng iisang tesis na ang magkasamang pag-iisip ng tao at siyentipikong pag-iisip ay nakalikha, at patuloy na maglilikha ng susunod na ebolusyonaryong heolohikal na layer. Ang heolohikal na layer na ito ay bahagi ng ebolusyonaryong tanikala. Ang mga may-akda ng pangalawang henerasyon, higit sa lahat nagmula sa Rusya, ay karagdagang binuo ang konseptong Vernadskiano, na lumilikha ng mga kaugnay na konsepto: noocenosis at noocenology.
Panahong Meiji
Ang panahong Meiji (明治時代 Meiji-jidai?) ay isang panahon sa kasaysayan ng Hapon mula Setyembre 1868 hanggang Hulyo 1912. Ang panahong ito ay kumakatwan sa unang kalahati ng Imperyo ng Hapon kung saan ang lipunang Hapones ay lumipat mula sa isang hiwalay na lipunang piyudal tungo sa anyong moderno nito. Ang mga pundamental na pagbabago ay nakaapekto sa istruktura ng lipunan, panloob na politika, ekonomiya, militar at mga ugnayang pandayuhan.
Giulio Carlo Argan
Si Giulio Carlo Argan (17 Mayo 1909 – 12 Nobyembre 1992) ay isang Italyanong historyador pansining at politiko.
Yasunari Kawabata
Si Yasunari Kawabata (川端 康成) ay isang Hapones na manunulat ng maikling kuwento at nobelista na nagwagi ng Gantimpalang Nobel sa Panitikan noong 1968 na unang may akdang Hapones na nakatanggap ng gantimpalang ito. Ang kanyang mga akda ay isinalin sa ibang wika at malawakang binabasa sa ibang bansa.
Tarat
Ang Tarat (Lanius cristatus; tinatawag ding Pakis-kis; Ingles: Brown Shrike), ay isang ibon sa pamilyang Laniidae na pinakakaraniwang natagagpuan sa Asya. Tulad ng ibang mga ibon sa pamilyang Laniidae, ito'y makikilala sa taglay nitong katangi-tanging itim na "benda" sa mata. Madalas itong dumapo sa tuktok ng mga palumpong habang naghahanap ng mahuhuling pagkain.
Ang mga ehemplong nakikita sa Pilipinas ay bahagi ng subspesyeng lucionensis na siyang nagpapaanak sa masmalalamig na bahagi ng Asya bago mandayuhan sa bahaging Tropiko ng Asya kapag tag-lamig na.
Sa kulturang Tagalog, kilala ang mga ibong ito sa pagiging maingay, kung kaya naging palasak na paglalarawan sa taong madaldal o mahilig mansisi ng iba ang katagang “Taratitat na parang tarat!” Kung hindi sa huni nito, ang Tarat ay madalas pinagkamalang maya o 'di kaya'y pipit.
Pandaigdigang Pondo para sa Kaunlarang Agrikultural
May punong-tanggapan sa Roma, Italya, ang IFAD ay kasangkot sa higit sa 200 proyekto sa halos 100 bansa. Nagbibigay ito ng pondo at nagtataguyod ng mga pagkukusa na nagpapabuti sa pamamahala ng lupa at tubig, bumuo ng mga impraestruktura sa kanayunan, nagsasanay at nagtuturo ng mga magsasaka sa mas mahusay na mga teknolohiya, bumuo ng katatagan laban sa pagbabago ng klima, pagpapahusay ng kakayahang makapasok sa merkado, at marami pa.
Mga Paliguan ni Caracalla
Ang mga Paliguan ni Caracalla (Terme di Caracalla) sa Roma, Italya, ay ang pangalawang pinakamalaking paliguang Romano sa lungsod, o thermae, na malamang itinayo sa pagitan ng AD 212 (o 211) at 216/217, sa panahon ng paghahari ng mga emperador na sina Septimio Severo at Caracalla. Ang mga ito ay nasa pinapaana hanggang bandang 530s at pagkatapos ay nahulog sa kapabayaan at pagkasira.
Gayunpaman, nagsilbi ang mga ito bilang isang inspirasyon para sa maraming iba pang kilalang mga gusali, kabilang ang mga Paliguan ni Diocleciano, Basilika ni Maxentius, ang orihinal na Estasyong Pennsylvania (Bagong York), at Estasyong Unyon ng Chicago. Kasama sa mga likhang-sining na nakuha muli mula sa mga nasirang lugar ay ang mga eskultura tulad ng Torong Farnese at Herkules na Farnese.
Ngayon ang mga Paliguan ni Caracalla ay isang atraksiyong pangturista.
Talaan ng mga munisipalidad sa South Carolina
thumb|right|250px|Mapa ng Estados Unidos na nagpapakita ng kinaroroonan ng South Carolina
Ang South Carolina ay isang estado sa Katimugang Estados Unidos. Ayon sa senso ng Estados Unidos, ang South Carolina ay ang pandalawampu't-apat na pinakamataong estado na may katao, at ang pang-apatnapung pinakamalaki ayon sa lawak na sumasakop sa 30060.70 sqmi ng lupa. Nahahati ang South Carolina sa 46 kondado at mayroong 269 nasaping munisipalidad na binubuo ng mga lungsod at bayan. Ang mga nasaping munisipalidad ng South Carolina ay sumasaklaw lamang sa 5% ng kabuuang teritoryo ng estado ngunit tahanan ng 35% ng populasyon nito.
Sa pagsasapi o pag-iinkorporada, maaaring pumili na maging "lungsod" o "bayan" ang mga munisipalidad, subalit walang opisyal na pagkakaiba sa pagitan ng dalawa. May pananagutan ang mga munisipalidad sa pagbibigay ng pampook na mga paglilingkod tulad ng pagpapatupad ng batas, serbisyong pananggalang sa sunog at pamatay-sunog, pangangasiwa sa basura at tubig, pagpaplano at pagsosona, mga pasilidad panlibangan, at ilaw sa lansangan. Maaaring sumapi ang mga munisipalidad kalakip ng isa sa tatlong mga uri ng lokal na pamahalaan: 141 ay pumili ng mayor-council, 95 ay pumili ng council, at 33 ay pumili ng council-manager.
Ang pinakamalaking munisipalidad sa estado ayon sa populasyon ay Columbia, kabisera ng estado na may 129,272 katao, at ang pinakamaliit ay Smyrna na may 45 katao. Pinakamalaki rin ang Columbia kung ibabatay sa lawak na umaabot sa 736.53 mi2, habang pinakamaliit naman ang Jenkinsville na may lawak na 0.09 mi2.
Saltimbocca
Ang Saltimbocca, binabaybay ring saltinbocca (, , Italyano: [ˌSaltimˈbokka]; Italyano para sa "tumatalon sa bibig"), ay isang pagkaing Italyano (sikat din sa katimugang Suwisa) na gawa sa linya ng veal, balot sa prosciutto at salvia; inatsara sa alak, langis, o tubig-alat depende sa rehiyon o sariling panlasa.
Carciofi alla Romana
Ang Carciofi alla Romana Ang [karˈtʃɔːfi alla roˈmaːna], literal na "estilong Romanong alkatsopas ", ay isang pangkaraniwang ulam ng lutuing Romano. Sa Roma, hinahanda ito sa bawat sambahayan at hinahain sa lahat ng mga restawran sa oras ng tagsibol. Kasama ang Carciofi alla giudia, kinakatawan nito ang isa sa pinakatanyag na lutuing alkatsopas ng lutuing Romano.